
RAPORT PRIVIND SITUAŢIA HIDROMETEOROLOGICĂ

ŞI A CALITAŢII MEDIULUI

în intervalul 15.08.2026, ora 08.00 – 16.08.2026, ora 08.00

I.
SITUAŢIA HIDROMETEOROLOGICĂ
1. Situaţia și prognoza hidrologică pe râurile interioare și Dunăre, din 16.08.2026, ora 08.00

RÂURI: 
Debitele au fost relativ staționare, exceptând cursul inferior al Mureșului și cursul superior al Prutului, unde au fost în scădere. 

Debitele se situează, în general, sub mediile multianuale lunare, la valori cuprinse între 30–90% din acestea, mai mari (în jurul și peste mediile lunare) în bazinul mijlociu și inferior al Prahovei și mai mici (sub 30%) pe râurile din bazinele hidrografice: Iza, Tur, Someș, Crasna, Barcău, Crișuri, Mureș, Timiș, Bârzava, Moravița, Caraș, Nera, Cerna, Bârlad, Moldova, Suceava, pe cursurile superioare ale Siretului, Prutului și pe unii dintre afluenții acestuia, afluenții Jiului și pe unii afluenți din bazinele Oltului și Argeșului.

Nivelurile pe râuri la stațiile hidrometrice se situează sub COTELE DE ATENȚIE.
Debitele vor fi, în general, staționare. 

Nivelurile pe râuri la stațiile hidrometrice se vor situa sub COTELE DE ATENȚIE.
DUNARE:
Debitul la intrarea în țară (secțiunea Baziaș) în intervalul 15 – 16.08.2026 a fost staționar, având valoarea de 1400 m3/s, sub media multianuală a lunii august (3900m3/s).
În aval de Porțile de Fier debitele au fost în scădere.

Debitul la intrarea în țară (secțiunea Baziaș) va fi în scădere (1350 m3/s).

În aval de Porțile de Fier debitele vor fi în scădere.

2. Situaţia meteorologică în intervalul 15.08.2026, ora 08.00 – 16.08.2026, ora 08.00

A.N.M. a emis o ATENŢIONARE Meteorologică, cod galben, valabilă în intervalul 16.08.2026, ora 10.00 – 16.08.2026, ora 21.00, vizând temperaturi deosebit de ridicate, local caniculă și disconfort termic ridicat, conform căreia: Duminică (16 august), în județele Timiș, Arad, Bihor, Satu Mare, Maramureș și Sălaj vor fi temperaturi deosebit de ridicate, local caniculă și disconfort termic ridicat, iar indicele temperatură-umezeală (ITU) va atinge izolat pragul critic de 80 de unități. Temperaturile maxime vor fi de 33...35 de grade.

Notă: Luni (17 august), în regiunile vestice, nord-vestice și sud-vestice vremea va fi local caniculară, însă din orele serii va crește gradul de instabilitate atmosferică.

Aceast mesaj meteorologic a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă: 

· - ARAD, BIHOR, MARAMUREŞ, SATU-MARE, SĂLAJ şi TIMIŞ – ATENŢIONARE Meteorologică, cod Galben
În ţara, vremea a fost predominant frumoasă, dar călduroasă după-amiază în Banat, Crișana, cea mai mare parte a Maramureșului, local în Transilvania și în sudul Olteniei și al Munteniei și pe arii restrânse în rest. Cerul a fost mai mult senin în prima parte a zilei și noaptea, însă după orele amiezii au fost înnorări temporare în zonele montane și în sud-estul teritoriului. Vântul a suflat slab și moderat, izolat cu unele intensificări ziua în vest, sud și est (rafale de 40...45 km/h). Temperaturile maxime s-au încadrat între 24 de grade la Sulina și 34 de grade la Săcuieni, Holod, Sânnicolau Mare și Lugoj, iar la ora 6 se înregistrau valori termice cuprinse între 5 grade la Miercurea Ciuc și 21 de grade la Săcuieni, Dumbrăvița de Codru, Șiria și Oravița..
La Bucureşti, vremea a fost frumoasă. Cerul a fost mai mult senin și vântul a suflat slab până la moderat. Temperatura maximă a fost de 30 de grade la Afumați și Băneasa și 31 de grade la Filaret, iar la ora 6 se înregistrau 13 grade la stația meteo Băneasa, 15 grade la Afumați și 16 grade la Filaret..
3. Prognoza meteorologică în intervalul 16.08.2026, ora 08.00 – 17.08.2026, ora 08.00

În ţara, vremea va deveni călduroasă în cea mai mare parte a țării, local caniculară în Banat și în Crișana, unde și disconfortul termic va fi în creștere, iar cu totul izolat indicele temperatură-umezeală (ITU) va atinge pragul critic de 80 de unități. Cerul va fi mai mult senin, trecător cu înnorări după-amiaza la munte și în Dobrogea. Vântul va sufla slab și moderat, cu unele intensificări în sudul Banatului (viteze la rafală de 40...50 km/h). Temperaturile maxime vor fi cuprinse între 25 de grade în sudul litoralului și 35 de grade în Câmpia de Vest, iar cele minime se vor situa între 6 grade în depresiunile din estul Transilvaniei și 22 de grade în Dealurile de Vest.
La Bucureşti, vremea va fi frumoasă. Cerul va fi senin și vântul în general slab. Temperatura maximă va fi de 30...31 de grade, iar cea minimă de 16...17 grade, mai scăzută în zona preorășenească spre 13 grade.
II.
CALITATEA APELOR
2.1. Pe fluviul Dunarea

Nu au fost semnalate evenimente deosebite.

2.2. Pe râurile interioare

Nu au fost semnalate evenimente deosebite.

2.3. Pe Marea Neagra

Nu au fost semnalate evenimente deosebite.

III.
CALITATEA MEDIULUI

3.1. În domeniul aerului
Agenţia Naţională pentru Protecţia Mediului informează că din rezultatele analizelor efectuate în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon) și ale valorii limită zilnice pentru PM10 (pulberi în suspensie cu diametrul < 10 microni) (50 µg/mc).
3.2. În domeniul solului şi vegetaţiei

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

3.3. În domeniul supravegherii radioactivităţii mediului

Menţionăm că, pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul de timp menţionat şi nu s-au semnalat evenimente deosebite.Parametrii constataţi la staţiile de pe teritoriul României s-au situat în limitele fondului natural.

3.4. În municipiul Bucureşti

În ultimele 24 de ore, sistemul de monitorizare a calităţii aerului în Municipiul Bucureşti nu a semnalat depăşiri ale pragurilor de informare şi alertă.

